L'Ajuntament posa a la venda el seu Llibre de Festes i destina la seua recaptació a la Junta Local del Càncer de Paterna
11/08/2022

# L'Ajuntament posa a la venda el seu Llibre de Festes i destina la seua recaptació a la Junta Local del Càncer de Paterna

[![L'Ajuntament posa a la venda el seu Llibre de Festes i destina la seua recaptació a la Junta Local del Càncer de Paterna](/images/noticias/2022/8/8255/8255_lg.jpg)](/images/noticias/2022/8/8255/8255_lg.jpg)

11.08.2022

La publicació es podrà adquirir hui, 11 d'agost, en la plaça Major en horari de 19.00 a 21:00h i el dimarts 16 d'agost en el mercat municipal de 9.00 a 13:00h

L'Ajuntament de Paterna ha posat hui a la venda el llibre oficial de les Festes Majors de 2022 en honor al Santíssim Crist de la Fe i Sant Vicent Ferrer.

Així ho ha anunciat hui la regidora de Turisme, Cultura i Foc, Teresa Espinosa, qui ha assenyalat que _“els beneficis recaptats a través de la venda de la publicació es destinaran enguany a l'associació contra el càncer de Paterna”_.

Per a adquirir el llibre s'haurà de realitzar un donatiu de 10 euros, que es destinarà a la Junta Local del Càncer de Paterna. La publicació es podrà aconseguir hui, 11 d'agost, en la plaça Major en horari de 19.00 a 21:00h. La Reina de les Festes, acompanyada de la seua Cort d'Honor, així com de components de la Comissió de Festes, serà present en el punt de venda.

Els exemplars també estaran disponibles dimarts que ve 16 d'agost en el mercat municipal de 9.00 a 13:00h. A més, el consistori i la Comissió de Festes col·laboren amb alguns comerços locals que funcionaran com a punt de distribució.

Per part seua, la programació de festes, amb el calendari complet d'actes per a les pròximes setmanes, estarà disponible per a la seua consulta en la pàgina web de l'Ajuntament www.paterna.es